Lapse vanusest olenevalt võite installida rakenduse Kaspersky Safe Kids ja määrata ise seadme kasutamise reeglid või teha seda koos lapsega.
Vanus: 3 kuni 6
Rakenduse Kaspersky Safe Kids installimist pole vaja arutada kolme- kuni kuueaastaste lastega. 
Rakenduse võite installida enne, kui seadme lapsele annate. Kui lasete lapsel oma seadet kasutada, tasub lapsele luua eraldi konto, kus saate seadistada kõik vajalikud piirangud. 
Pidage meeles, et laps võib väga hõlpsalt vidinatest sõltuvusse sattuda. Te ei tohiks lasta lapsel söömise ajal telefoni või tahvelarvutit kasutada ega kasutada neid lapse rahustamiseks. Vastasel juhul võib teie laps keelduda söömast või hakata nutma, kui te talle telefoni ei anna.
Vanus: 7 kuni 10
7–10-aastased lapsed võivad kasutada arvutit koolitööde jaoks ja telefoni vanematele ja sõpradele helistamiseks, seega pole see tavatu, et neil on oma seadmed. Parem on rakendus installida enne esimese isikliku seadme andmist lapsele. Võite oma lapsele öelda näiteks: 
„Olen sinu kaitsmiseks installinud spetsiaalse programmi. See õpetab sulle, kuidas olla netis kaitstud, hoiatab sind teabe eest, mille sisu on sobimatu ja aitab sul telefoni leida, kui see kaotsi läheb.”
Te ei pea lapsele rääkima programmi kõigist funktsioonidest. Kasutage rakendusest Kaspersky Safe Kids saadavat teavet targalt.
7–10-aastased lapsed veedavad enamuse oma vabast ajast mängides. Kui nad veedavad kogu oma aja arvutimänge mängides, võivad nad sõltuvusse sattuda. Oluline on kontrollida aega, mille teie laps ekraani ees veedab. Soovitatud ajapiirang on mitte rohkem kui 2 tundi päevas.
Vanus: 11 kuni 13
11–13-aastaste lastega tuleb arutada rakenduse Kaspersky Safe Kids installimist. 
Võite selle ühendada uue seadme ostuga, mida teie laps on igatsenud. Võite öelda: 
„Ostan sulle uue telefoni (arvuti) ühel tingimusel – installin sellesse rakenduse Kaspersky Safe Kids. See kaitseb sind ohtlike veebisaitide eest, hoiatab mind tundmatute inimeste suhtes, kes püüavad sinuga ühendust võtta ja võimaldab mul teada saada, kus sa viibid.”
Kui teil pole plaanis uut seadet osta, rääkige lapsele oma murest ja pakkuge kompromissi: 
„Sa kuuled kogu aeg ohtudest veebis ja reaalses elus: lapseröövid, röövkallaletungid, terrorism, hasartmängud, küberahistamine, väljapressimine jne. (Hea oleks tuua mõni päriselus toimunud juhtum, millest laps teab.) Muretsen su pärast palju, kuid mõistan, et sa saad suuremaks ja soovid rohkem vabadust ja iseseisvust. Lepime kokku, et ma enam ei torise sinu tegemiste pärast, kuid me installime programmi, mis kaitseb sind ohtlike veebisaitide eest, hoiatab mind, kui mõni tundmatu isik püüab sinuga ühendust võtta ja ütleb mulle, kus sa viibid. Mis sa arvad sellest?”
11–13-aastastega peate keskenduma rakenduse kolmele olulisele funktsioonile: asukoha jälgimine, sotsiaalmeedia ja kahtlaste kontaktide jälgimine. Pole vaja lapsele rääkida rakenduse Kaspersky Safe Kids kõikidest tööriistadest.
Ärge varjake fakti, et saate vaadata teavet lapse asukoha kohta. Parem on öelda: 
„Sa muutud täiskasvanumaks ja iseseisvamaks. Mul on hea meel selle üle, kuid ma muretsen, et ma ei saa sind aidata, kui sa mind äkki vajad. Veeda aega oma sõpradega, kuid ära mine kaugele. Ma pean teadma, kus sa oled. Otsustame koos, kus sa võid vabalt ringi liikuda. See programm ütleb mulle, kui lähed kuskile mujale. Kui pead kuskile mujale minema, siis helistad mulle. Kas oleme kokku leppinud?”.
Hoiatage oma teismelist last, et rakendus võimaldab teil lugeda tema sotsiaalmeediasõnumeid ja hoiatab teid kahtlaste kontaktide eest: 
„Nagu kõik teised, saan ka mina vaadata su lehte, kuid ainult seda, mis sa avalikult postitad. Ma ei saa vaadata su erasõnumeid. Austan su privaatsust. Kuid, kui mõni kahtlane isik püüab sinuga „sõbraks saada”, näiteks täiskasvanud võõras, annab programm mulle sellest teada.”
11–13-aastaste jaoks on staatus eakaaslaste rühmas eriti oluline. Nad kasutavad internetti suhtluse töövahendina. Selgitage oma lapsele, et oluline on teha vaheaegu sotsiaalmeedias olemisel ja tehke ettepanek: 
„Paljud inimestel, mitte ainult teismelistel, on probleeme sotsiaalmeedia liigse kasutamisega. Raskematel juhtudel tuleb pöörduda psühhiaatri poole. Lihtsaim viis sellest hoidumiseks on piirata sotisaalmeedia kasutamist. Saad sotsiaalmeediat kasutada ühel tingimusel: keelan selle ära koolitööde tegemise ajal ja öösel.”
Selles vanuses lastega võib liigne kontroll rikkuda teievahelise suhte. Kasutage teavet, mille rakenduse Kaspersky Safe Kids kaudu saate, targalt. Mõnes olukorras peate võib-olla tegema omad järeldused, kuid te ei pea sellest lapsele rääkima. 
Vanus: 14 kuni 17
Kui teie laps on 14–17-aastane, peate jõudma vastastikusele kokkuleppele rakenduse Kaspersky Safe Kids kasutamise kohta. 
Kui installite rakenduse nende nõusolekuta, võivad sellel olla soovimatud tagajärjed. Võite öelda: 
„Oled juba iseseisev ja saan aru, et sa mõtled, et ma teen suurt kära. Kuid isegi täiskasvanud võivad mõnikord sattuda keerulistesse olukordadesse. Ma tunneksin ennast palju paremini, kui sa nõustuksid spetsiaalse programmi installimisega telefoni ja arvutisse, mis hoiatab mind ohtude ja kahtlaste kontaktide korral ja kaitseks sind asjade kogemata ostmise ja finantspettuste eest. Ma luban et ma ei kasuta funktsioone, mida sa ei taha, et ma kasutaksin.”
Teie lapse nõusolek rakenduse installimiseks on usalduse märk. Pidage meeles, et enamik üle 14-aastasi lapis on piisavalt tehnikaga kursis, et kustutada mistahes rakendus oma seadmest. Teie laps võib telefoni lihtsal välja lülitada, osta muu seadme või avada teise sotsiaalmeediakonto. 
Paljud 14–17-aastased kogevad esimest korda armumist ning neid hakkavad eriti huvitama suhted, sealhulgas seksuaalsuhted. Teie laps ei soovi võib-olla selles suhtes ennast avada. Olge mõistev ja laske tal vaadata selleteemalisi veebilehti, mida peate asjakohasteks.